الحمد لله واشهد ان لا اله الا الله وحده لا شريك له واشهد ان محمد محمدا عبده ورسوله صلى الله عليه وسلم. اما بعد كنا للمرة الماضية بدأنا في الكلام آآ
عن اه قضية خطيرة وهي قضية الطريق الى الله. هذا هو العنوان العام لهذه السلسلة. الطريق الى الله. في الطريق الى الله سبحانه وتعالى لابد ان يكون عندك بصيرة. البصيرة تكون بامرين هامين جدا. الامر الاول هي العوائق
التي ستلقاها في هذا الطريق. هذا طريق مليء بالعوائق العقبات في مشاكل. الامر الثاني الامور التي تعينك في هذا الطريق ما الذي يساعدك على الانطلاق؟ ما الذي يجعل سيرك سريعا قويا؟ فكانت القضية ديت هي الشغل الشاغل
انا في هزه السلسلة ان يكون عندك بصيرة. تفهم. انت ليه مش بتوصل؟ انت ليه ما مسكتش الطريق لسه انت ليه على الطريق بقى لك مدة؟ بس لسه حاسس انك ما عملتش حاجة. فهمك لطبيعة الطريق ان يكون عندك علم. ما الذي
تلقاه في الطريق ده بيريحك كتير. خليك ما تتفاجئش. لو انا جيت لك قلت لك انا واقف على السلم هقول لك بخ. مش هتتخض اكيد لو انا خضيتك وانت مش عارف ان انا واقف هتتخض صح؟ فالفكرة انك انت انت عارف ان في كزا انت عارف هقابل كزا مجرد ما امشي في الطريق الى
هقابل كزا هقابل كزا دي خلاص لما بتشوفها اهلا وسهلا ما اتخضتش. ولما رأى المؤمنون الاحزاب قالوا فما فيش مفاجأة يعني حاجة يعني مش مستغربين خالص. قالوا هذا ما وعدنا الله ورسوله. وصدق الله ورسوله. وبالتالي وما زادهم الا يعني
دي اللي شافوها زادتهم ايمانا. لان اتقال لهم قبليها هتلاقوا العقبة ديت. مش بس ما تفاجئش. لا ده ازداد يقين شأن هذا هو الطريق هو ده صح هم قالوا لي لما تمشي هتلاقي التوبة دي في الحتة الفلانية هتلاقي مطب تمام. انا كده ماشي صح. عارف لو ما لقاش المطب
انا دخلت شارع غلط. هم قالوا لي في مطب قدام المحل هتلاقي مطب. ما لقتش مطب. يبقى مش ده المحل اللي انا عايزه. يسأل يقولوا له فعلا انت مشيت غلط. فهم لما لقوا
مطب قال تمام هو ده الشارع اللي احنا عايزينه. هذا ما وعدنا الله ورسوله. لكن اللي مش عارف الطريق لما لقى مطب قال مطب ما اتفقناش على كده. طب ما احنا قلنا لك في مطب اصل انا ما كنت ما ركزتش معك. مشكلتك انت ما ركزتش. مش مشكلتي ان انا ما قلتلكش
انا قلت لك الشارع فيه مطب خد بالك ما تجريش بالعربية والدنيا ضلمة. جريت والدنيا ضلمة خدت المطب الدنيا اتبهدلت معك. تقول لي انت انت انا فهمتك بس انت ما كنتش مركز. فاللي كان ما كانش مركز في الموضوع واحنا بنتكلم بيتصدم بقى كل حاجة كل ما يمشي في طريق الزام ايه ده؟ ده فيه ابتلاء
ايه ده ده حصل لي مشاكل ايه ده بيألسوا علي. ايه ده! انا ما كنتش اعرف موضوع كده. ايه ده! ده احنا ما قلتلوش الكلام. لأ احنا قلنا لك الكلام ده كله. لكن انت مش واخد بالك
الناس اللي ما اتعلموش السنن هم دول اللي سقطوا في الاحزاب. يعني نفس الاحزاب اتشافوا وناس قالوا هذا ما وعدنا الله ورسوله وناس تانيين قالوا ما وعدنا الله ورسوله الا ايه؟ الا غرورا. نفس المشهد بالزبط. نفس المطب هو مطب واحد. واحد قال انضحك علي. واحد قال تمام
صح هو ده الايه؟ هو ده الشارع اللي قالوا لي عليه. لان ده كان مركز. انا وصفت للاتنين وقلت لهم خل بالك في مطب فواحد كان مركز معي. الواحد ما كانش مركز ما اهتمش باللي انا اقوله
فلما التاني كان عنده بصيرة هد خد المطب بالراحة وعادي وازداد ايمان وكمل سكته عادي والتاني اتدغدغ في المطب دوت وطالع يشتمني انت ليه ما قلتليش انت ما عملتليش انا قلت لك بس انت اللي ما ركزتش. فلما يبقى عندك بصيرة في الطريق الى الله سبحانه وتعالى ده بيريحك كتير
ايه هي الاعداء اللي هقابلهم؟ وازاي اواجههم؟ وازاي اوصل وازاي اتجاوزهم؟ ايه اللي ممكن ان انا استعين به في الطريق علشان انجز فكان كلامنا المرة اللي فاتت عن اول عدو في الطريق الى الله. هو عدو خطير خبيث. وهو بسبب مشكلته انه عدو كما
قلنا محبوب الى النفس. من احب الاعداء الى النفس. وهو الكسل. الكسل. الكسل هو عدو اليف. محبوب جدا بينك وبينه حالة انس وتطبيع. انت بتحبه اصلا. وهو ده من اشد اعدائك عليك. هو ده اللي بيوقفك. بيوقف نموك. هو ده اللي بيخليك
التوبة. هو ده اللي ممكن يخليك يسبب لك سوء خاتمة. الكسل. كسل عن المسارعة الى الخيرات. الكسل عن التوبة. وكان كلامنا المرة اللي فاتت ان احنا نحتاج الى رصاصة رحمة في رأس هزا الكسل. لازم تموته عشان ترحم نفسك. ولو صعب عليك انت اللي هتموت
ما ينفعش يصعب عليك. لازم تموته وتكسره جوة نفسك. ولازم العقبة دي تتجاوزها باي شكل. الكسل. وكان كلامنا المرة اللي فاتت دخلنا على طول في انواع من العلاج. وذكرنا تلات انواع من العلاج. كان العلاج الاول هو ادمان الدعاء بقلب محروق يستغيث
في بحر متلاطم وهو اوشك على الغرق. هي دي الدعوة اللي تنفع. مش دعوة مشي حالك. دعوة واحد في مركب متلاطمة وهيموت هيدعي ازاي؟ هو ده الدعاء اللي المفروض تقول كده اللهم اني اعوذ بك من العجز والكسل. ما ينفعش ايه
ده بالراحة لازم تموت وانت بتدعي الدعاء ده. لازم تبكي لازم في سلس الليل الاخير لازم في كل سجدة علشان ما تجيش تقول لي انا بدعي ما فيش حاجة انت بتدعي غلط. لم تحقق اركان الدعاء. شروط الدعاء اداب الدعاء. الاول تكلمني بتدعي ازاي. وبعد كده نشوف تقول لي بقى تأخر الدعاء ليه؟ نتحول
فاهم في الموضوع ده. لكن الدعاء اصلا غلط. دعاء ضعيف جدا. هزيل باهت. وبعد كده تقول ما انا بدعي ما فيش حاجة له. دي اول حاجة تمنعن اليقين اليقين في الاجور. انك تقرأ كثيرا عن الاجور. ويكون عندك يقين ان ما عند الله اثبت من
ما عندك قل ما عند الله خير من الله و من التجارة. والله خير الرازقين. يبقى اللي في ايدك تشك فيه. اللي عند ربنا ما تشك تشك في نفسك. ما تشكش في الاخرة. تشك ان انت ان انا اسمي علاء. بس ما اشكش ان الله اعد النعيم المقيم لاهل الطاعة
واهل الصبر والعبادة. تشك انك انت ماسك جنيه. بس ما تشكش ان ربنا اعطاك على سبحان الله وبحمده نخلة في الجنة ما تشكش في كده ابدا. مش قصدي ما تشكش يعني تبقى كافر. ما تشكش يعني ما يكونش عندك ضعف يقين. لازم يقينك يبقى عالي جدا. يعني لو انا قلت لك قل سبحان الله وبحمده دلوقتي واديك عشرة
عشرة جنيه هتقولها فورا صح؟ لكن لو قلت لك قل سبحان الله وبحمده تخرست لك نغلة في الجنة تقول لي ربنا يسهل لي. هي دي المشكلة. انك انت العشرة جنيه
عندك يقين جاية لك دلوقتي. النخلة في الجنة بقى ان شاء الله خير ربنا يسهل. وعادي ممكن انت ما تقولش خالص طول اليوم ولا مرة بعد ما سمعت الحديس في الخطبة مسلا. الخطيب قال من قال سبحان الله وبحمده غرست له نخلة في الجنة. ممكن انت سمعت الخطبة طلعت؟ قعدت يوم الجمعة كل ما قلت سبحان الله وبحمده ولا مرة
ايه ده؟ ده اسمه ضعف يقين. ولو كان الخطيب قال يا جماعة اللي اقول سبحان الله وبحمده هديله عشرة جنيه بعد الخطبة. كان كل المسجد قلب تواشيح يلا بنا عشرة جنيه. كان الناس هتقوم ترقص مش هتقوم دي المشكلة. وده اتكلمنا فيه
الحاجة التالتة اللي اتكلمنا فيها وهي الهدف ان يكون عندك هدف واضح. الهدف بيخليك عندك حاجة تعملها صاحي الصبح عايز حاجة لكن ما يكونش عندك هدف الدنيا سبهللة ماشية مش عارف عايز ايه. دي مصيبة كبيرة. خلينا نكمل النهاردة بازن الله تعالى. وعايز اقابل
نبدأ الاول قبل ما نكمل في العلاج ببعض المصائب اللي ممكن تنزل على نفوخك بسبب الكسل دوت. الكسل ده مصيبة مصيبة كبرى يدمرك كسل له مصائب افات كوارس ممكن يسببها لك الكسل. اكبر كارسة اكبر كارسة
الكسل هي ضياع الوقت. ايه المشكلة؟ ضياع الوقت. طبعا الكلمة دي عند اللي مش عارف يعني ايه وقت. عادي. الكلمة دي وهو بيسمعها مني عادي. يحس انا بافورها لأ الوقت ده اغلى من اغلى من كنوز الدنيا كلها الوقت الكسل
يؤدي الى ضياع الوقت. يعني ايه الكسل؟ يعني واحد ساعة الصبح كسلان. فزبط المنبه مسلا على الساعة عشرة. قال اقوم الساعة عشرة كده واعمل اي حاجة مفيدة. المنبه ضرب فقال طب دي نص ساعة كده اقوم. النص ساعة دي ما لهاش لازمة. يعني هي ما لهاش اي لازمة. هي مجرد ان هو قال ايه؟ مش عايز يصحى خلاص دلوقتي. رغم انه نام كفاية. هو زابط ان النبي
على كفايته. طب نص ساعة اهو. النص ساعة دي طبعا على ما بقت ساعة. فيه ساعة راحت ليه؟ بيحصل كتير. بيحصل لنا كلنا. الساعة دي ما لهاش لازمة ازمة لانك انت اكيد زبطت المبنى على ما يكفيك. لو كنت قمت كنت عملت نفس الاداء طول اليوم. الساعة دي ما لهاش لازمة. الساعة دي ممكن يتعمل فيها ايه
حاجات كتير قام الصبح اتنح كده مش عارف عايز يعمل ايه وممكن يكون قاعد على السرير كده ايه ساعة برضو مش عارف هو ايه المفروض نعمل ايه؟ دخل الحمام طول بقى مبسوط اوي. طب ناخد دش. دش خمس دقايق مية
والنص ساعة بيحل مشاكل الكون واقف تحت الدش بقى الالهامات كلها بتيجي تحت ايه؟ تحت الدش ده. نص ساعة مش عايز يطلع ان هو مش عارف المفروض يطلع ليه يعني طب ما احنا مبسوطين كده الدنيا جميلة لسه هنطلع في الحر. المهم ان هو من ساعة ما المنبه ضرب لغاية
ما بدأ يعمل حاجة مفيدة في تلت ساعات انت مش عارف هما فين قرر يعمل حاجة مفيدة فطلع البلايستيشن وبدأ قعد قدامه نعمل حاجة ليوم النهاردة بقى متصل بصاحبه وجم. وهيلعبوا من الضهر لعصر بلاي ستيشن. من الضهر للعصر. من الضهر للعصر. تلات ساعات
يقعد تلات ساعات يلعب بلاي ستيشن. وبعد كده يفرد رجله قدام التليفزيون ويقلب. مش عارف عايز ايه؟ بيقلب. وبعدين دي قناة مصارعة يقعد خمس دقايق هنا. تيجي قناة يلا خمس دقايق هنا. قعد ادي ساعتين كمان
اسمه ايه؟ ده اسمه الكسل. هو مش عارف عايز يعمل ايه. هو مجرد شخص كسلان. بيضيع منه بالسبع تمن ساعات في اليوم. وهو لا يعني هو مش فارق معه اللي هي الوقت ده بيضيع في ايه؟ ما عندوش هدف ما عندوش حاجة عايز يعملها ما عندوش يقين في الاجور وبالتالي
يعني ايه يضيع وقتك؟ يعني انت تخسر في كل يوم. بعض السلف قال من كان يومه مثل امسه فهو مغبون يعني انضحك عليه. النهاردة زي امبارح يبقى انت مضحوك عليك. ليه؟ لانك انت امبارح كان معك رأس مال اسمه اربعة وعشرين
عملت فيهم حاجة. وصلت لمسلا لدرجة كزا. جه تاني يوم عدى عليك اربعة وعشرين ساعة تانيين وفي نفس الدرجة. يبقى الاربعة وعشرين ساعة دول راحوا منك الاربعة وعشرين ساعة دول اسمهم رأس مال اترمى في الشارع. ما لهمش اي قيمة عندك. عشان كده اسمه مغبون. يعني اتضحك عليه
اتاخد منه يوم وما عملش فيه حاجة. زي واحد كده حط آآ الف جنيه في مشروع ورمى الف جنيه في الشارع. ليه؟ طب ما وتحطهم وتزود بهم رأس مالك. اه وانا عايز كده. رميتهم. صح واحد كده في يوم عمل فيه شغل كويس ويوم ما زودش حاجة. زي ما صبح زي ما نام على قديمه
فده اسمه مغبون مضحوك عليه. طبعا هم مش بيتكلموا من كان يومه اقل من امسه. ان هم تقريبا ما كانوش يعرفوا الموضوع دوت تخيل واحد يومه اقل من امسه. امبارح كنت بصلي بحزب النهاردة بصلي بربع. امبارح
كان وردي جزئين النهاردة بجيب جزء امبارح كنت بسبح الف مرة النهاردة ما سبحتش خالص. بيقل الناس بتتكلم ان انت لازم كل يوم تكون في زيادة. قال ومن لم يتعهد النقصان من نفسه فهو فيه نقصان. ومن كان في نقصان
فالموت خير له. اللي بينقص ده يروح يموت احسن. وقال بعض السلف انما انت ايام. فاذا ذهب يوم ذهب بعضك. واذا ذهب بعضك اوشك الكل ان يذهب. ان الايام تعمل فيك فاعمل فيها
قاعدة تاكل منك. الوقت بيعدي بياكل منك. ان الايام تعمل فيك فاعمل فيها فاعمل فيها. انت فرحان بايه انا نفسي اعرف اللي اللي عمره بيزيد بيفرح بايه؟ الحقيقة ان العمر لا يزيد يا اخواني. العمر ايه؟ العمر ينقص. ليه
لان انت بتقترب من نقطة سابتة لكل امة اجل. اذا جاء اجلهم لا يستأخرون ساعة ولا يستقدمون انا في نقطة سابتة اسمها حموت. حموت هنا. وانا قاعد مجرد بقرب منها بس. فكلما زاد عمري نقص عمري
كل ما بقى بمشي العمر بينقص. فاي فرحة في هزا يعني واحد النهارده ايه يقول لك النهاردة عامل عيد ميلاد. سيبك من حلال او حرام مش مش ده موضوعي دلوقتي. لكن هو
ايه الفرحة في كده؟ يعني عدى سنة من عمرك. فرحان ايه ايه السعادة في كده؟ المفروض الانسان يتحسر على فوات الاعمار. يعني ده شيء منطقي انما يعني واحد ما عندوش في حساباته حسنات وسيئات ودار اخرها ماشي ممكن استوعب كده. لكن واحد عارف ان السنة دي كان ممكن يعمل فيها
حاجات فظيعة جدا تقربه الى الله. وعدت عليه السنة وهو عارف انه مقصر. وعارف ان السنة دي اداؤه ما كانش كويس. فرحان ليه؟ ايه اللي يفرحه؟ ممكن اشوف واحد فرحان انه راضي
جدا عن اداؤه طول السنة. بس هو مين دوت؟ يعني مين دوت؟ ازا كان الصحابة مش راضيين عن ادائهم. مين اللي ممكن يقول لك لا اصل انا فرحان لان انا راضي جدا عن ادائي السنة
اللي فاتت. هذا غرور واعجاب بالنفس. فالاصل انك انت غير راضي. الاصل ان مرور العمر بيجعلك تتألم. تتألم. تشعر انك انت مقصر. وتشعر انك تقترب من الموت لا يعني انسان ينبغي ان هو يفهم ان هو كلما مر الوقت عليه كلما نقص عمره لان هو ليه مدة معينة بتنقص وتزول
قال ان الايام تعمل فيك. فاعمل انت فيها. فاعمل انت فيها. لو ان انا مسكنا دقيقة واحدة. دقيقة واحدة من حياة الانسان ماذا يمكن ان يصنع فيها هذه الدقيقة؟ الدقيقة دي ممكن ان يصنع فيها امور لا يتخيلها العقل. في دقيقة واحدة يمكن الانسان ان
ان يقول استغفر الله مائة مرة. مائة مرة. في دقيقة واحدة يمكن ان يختم الانسان الصلاة سبحان الله الحمد لله لا اله الا الله الله اكبر ثلاثا وثلاثين ممكن تخلص ختم الصلاة في دقيقة واحدة. النبي عليه الصلاة والسلام
قال من قال الدبر كل صلاة سبحان الله والحمد لله ولا والله اكبر ثلاثا وثلاثين قال غفرت له ذنوبه ولو كانت مثل زبد البحر. فيه واحد بيخلص صلاة بيكسل يختم الصلاة. فيه واحد بيخلص صلاة مش قادر يمسك نفسه وعايز يكلم اللي
فيه واحد بيختم صلاة فيه واحد بيخلص صلاة بيشوف واحد بيختم صلاة صعب ان عليه لازم يروح يضيع له وقته ويسلم عليه ويعطله علشان ما يختمش الصلاة في ناس كده ما تعرفش تمسك الدقيقة دي اللي بعد الصلاة ما تعرفش تلم عليها. عايز دقيقة واحدة. اكمل ختم الصلاة ابوس
ايدك لأ ازاي ؟ لا انا هاختم الصلاة ولا هاسيبك تختم الصلاة. شيء مزعج جدا. ينبغي الانسان يتقي الله في الناس. خلصت صلاة اسكت شوية اسكت دقيقة واحدة. ادي الناس فرصة تختم الصلاة. لا تتكلم ولا تكلم حد. وانت ليه تتكلم اصلا؟ لانك غافل عن المعنى دوت. دقيقة ممكن
غفر لك ذنوبك ولو كانت مسل زبد البحر. في دقيقة واحدة يمكن ان تقول لا حول ولا قوة الا بالله اربعين مرة يعني اربعين كنز من كنوز الجنة معك في دقيقة واحدة. النبي عليه الصلاة والسلام قال لان اقول سبحان الله والحمد لله
ولا اله الا الله والله اكبر عشرين والله اكبر احب الي مما طلعت عليه الشمس. يعني هذا احب الي من الدنيا وما فيها الشمس تطلع على ايه؟ تطلع الدنيا كلها. هذا احب الى النبي عليه الصلاة والسلام من الدنيا وما فيها. مرة واحدة هو قال مرة واحدة. قال لن اقول سبحان
الله والحمد لله ولا اله الا الله والله اكبر احب الي مما طلعت عليه الشمس. في دقيقة واحدة يمكن ان تقول هذه الكلمة عشرين مرة. هذا افضل من عشرين ما يوازي ملك الارض كل عشرين مرة. عشرين مرة تقول هذه الكلمة في دقيقة واحدة
كلمتان خفيفتان على اللسان. حبيبتان الى الرحمن ثقيلتان في الميزان. سبحان الله وبحمده. سبحان الله العظيم. يمكن ان تقول في دقيقة واحدة عن ثلاثين مرة هذه الكلمة. كذلك يمكن ان تقول سبحان الله وبحمده ستين مرة في دقيقة واحدة
من قال سبحان الله وبحمده غرست له نخلة في الجنة. ازا انت لابد ان تستوعب كم تساوي الدقيقة؟ هذه الدقيقة تساوي الكثير. طيب ساعة سوية بقى. طب التلات ساعات بتوع البلاي ستيشن دول يساوي ايه؟ طب التلات ساعات اللي قعدتهم كده سرحان ورافع رجلك في الهوا وانت نايم مش
عارف مش عايز تقوم يساوي كام نص ساعة زيادة اللي قضيتها في الحمام دي ما لهاش اي لازمة تساوي كام؟ الساعة اللي اتكلمتها مع صاحبك مش عارفين تقولوا ايه بس مش عايزين تقفلوا وخلاص تساوي كام. الكسل يضيع لك الاوقات. والاوقات هي رأس ما لك. انا بتكلم دقيقة
شف بتساوي كم؟ يبقى انت عمرك يساوي كم؟ احسب بقى عمرك اضرب الدقيقة ديت في في مدى في وقتك وفي عمرك هتعرف يعني ايه انت تساوي كم؟ انت تساوي كم؟ انما قيمتك في وقتك في وقتك وقيمة الوقت فيما تصنعه فيه. اللي بتعمله في الوقت هو ده قيمتك الحقيقية. هو ده قيمتك الحقيقية
النبي عليه الصلاة والسلام دقيقة واحدة ممكن تصلي فيها ركعتين تحية مسجد. مر على قبر قبر فقال للصحابة ان ركعتين مما تحقر ركعتين. مما تحقرون وتنفلون في ميزان هذا احب اليه من سائر دنياكم
احب اليه من سائر دنياكم. يعني لو طلعنا المقبور ده وقلنا له قدامك دقيقة واحدة هتعمل فيها ايه؟ هيعمل كل اللي انا قلته ده دلوقتي. لن في مفكر في اي اختيار اخر. يا اما يستغفر يسبح يقول لا اله الا الله. يصلي ركعتين. ممكن واحد فينا يخش المسجد يكسل يصلي ركعتين. يقول لك اه يا عم ركعتين مش مهم
الركعتين دول بالنسبة لمقبور احب اليه من سائر دنياكم. لان هو عرف يعني ايه الركعتين دول؟ يساوي كم في القبر؟ فاذا وقف الانسان امام القبور وسأل نفسه اذا خرج هذا المقبور الان واعطي دقيقة واحدة دقيقة واحدة وقيل له ستعود بعد دقيقة
ماذا سيصنع؟ الاجابة دي هي دي المفروض تعملها بقى. لانك مقبور مؤقت. انك ميت. وان وهم ميتون وانهم ميتون. فكيف الحال بمن لا يزيده الوقت الا الذنوب؟ واحد كل يوم بيزداد ذنوب. كل يوم بيبعد عن ربنا. ده وضعه يبقى عامل ازاي
ابراهيم الحربي وده كان صاحب امام احمد. صاحب الامام احمد. يقول صحبت الامام احمد عشرين سنة. ليلا ونهارا صيفا وشتاء ما سبتوش ابدا. قال فما لقيته في يوم الا وهو في زيادة. شفتوش يوم
قل من اللي قبله. عشرين سنة الامام احمد كل يوم بيزيد. عشرين سنة ما فيش يوم زي اللي قبله. عشرين سنة الامام احمد في تقدم بيقول ما فيش يوم الراجل ما بيهزرش. مش بيجامل. بيقول ما فيش يوم عدى على الامام احمد اللي هو احسن من اليوم اللي قبله
النبي عليه الصلاة والسلام يقول ما جلس قوم في مجلس لم يذكروا الله تعالى فيهم ولم يصلوا فيه على نبيهم عليه الصلاة والسلام لكان عليهم هذا المجلس حسرة يوم القيامة. هو مش بيتكلم في مجلس شر. مجلس عادي بنتكلم فيه في موضوع عادي. ايه اخبارك؟ عامل ايه؟ كلت ايه امبارح؟ ازاي الصحة
جبت كم السنة دي عادي ما عملناش ذنوب. المجلس ده رغم ان ما فيهوش ذنوب هتندم عليه يوم القيامة. ليه؟ عشان ما ذكرتش ربنا فيه. هتأتي في صحيفة مال يوم القيامة هتجد ان الوقت صحيفة الاعمال دي عاملة ايه؟ وقتك ده عامل زي الخزائن. الدقيقة دي خزنة تروح حاطط فيها حاجة. وبعد كده خزنة تانية
دقيقة تانية ما حطتش فيها حاجة. كده خزنة تالتة حطيتها نص نص. خزنة مليتها زفت. تيجي يوم القيامة كانك انت ايه؟ الكتاب ده يقرأ كتابك. كانك تفتح الايه؟ الخزائن. تفتح خزانة ما شاء الله الله ينور. ده ايه ده انا كنت حلو قوي اليوم ده. اقفل. تفتح واحدة؟ اعوز بالله. تفتح التانية فاضية
ده ايه فاضية دي؟ ايه دي كنت بعمل فيها ايه؟ قال لك اه انت فاكر قعدة قعدتها مع صاحبك وقعدتوا تتكلموا في الاكل والشرب بقى رحت فين وجيت منين الحكاية
والرواية هي دي. فاضية. فاضية دي تروح انت تندم بقى. التحصريان. يا ريتني قلت كلمة مفيدة. يا ريتني قلت اللهم صل على محمد. يا ريتني يا ريتني قلت لا اله الا الله. يا ريتني قلت لصاحبي ما عايزين بقى نرجع لربنا
اي حاجة يا ريتني قلت اي حاجة في اليوم ده. بدل ما الاقيها فاضية كده حسرة يوم القيامة تحسر انسان. يبقى الكسل من اكبر مصايبه انه بيضيعها لك وقتك. وقتك ده هو كل حاجة عندك. انت ما لكش لازمة بدون وقت. انت وقت. انما انت ايام. هو الانسان ايه غير وقت؟ هو وقت. مجرد ما خلص
لا في قوة تنفعك ولا في عقل ينفعك ولا في مواهب تنفعك ما فيش وقت خلاص. لذلك ربنا بدأ سورة العصر مصر بالايه؟ قال والعصر. ليه بدأ بالعصر؟ هي دي الفايدة وقت. ما فيش وقت يبقى الكلام اللي جاي ما خلاص ما تكملش السورة
كلامنا كله مترتب ان في ايه؟ في وقت في عصر في حاجة هنتكلم فيها. اه ان الانسان لف خسر للزين امنوا وعملوا الصالحات ماشي آآ كل الكلام ده عايز ايه ؟ وقت فيه عصر عندك تعرف قيمة العصر؟ تعرف قيمة الوقت؟ هنتفاهم. تعرفش قيمة الوقت الكلام
انت مش بتاعك. العصر. نمرة اتنين في مصائب الكسل انه يؤدي الى ضياع الفرائض والنوافل. والضياع على قسمين. اما ضياعها بعدم ادائها وقعت كسل ينزل يصلي في المسجد صلى في البيت. لا واحد
واحد صلى في المسجد بس بعد الصلاة كسل يصلي السنة. كسل كسل. هو ما فيش اي سبب غير الكسل. عنده وقت لانه بعد الصلاة قعد يكلم الاخوة ربع ساعة قبل ما يطلع من المسجد. وكان ممكن يصلي السنة في دقيقة واحدة. او في دقيقتين. روح البيت برضو كسل يصلي. وقعد يكلم بنته او ابنه او
مراته او اخوه ساعة مكسل دقيقتين يقف يصلي. هي مسألة كسل ما عندوش اي عزر غير كده. ضياع الفرائض والنوافل. الضياع التاني ده هو الاخفى شوية. هو ادائها مع ضياعها. ازاي؟ ان الكسل بيخليك تؤدي الفريضة وانت عايزها تخلص
عشان انت كسلان. ما هو دي درجة واحدة. درجة احسن شوية. يعني واحد قال لك ايه انا مش هكسل بقى ها؟ انا اول ما تخلص الصلاة هقوم اصلي السنة على طول. كويس
طبعا المشكلة ان هو عالج حاجة واحدة من الكسل. هي الكسل عن بدء الايه؟ بدء العبادة نفسها. لكن الكسل جوة العبادة ده لسه موضوع تاني في كسل جوة العبادة نفسيا ان هو ايه قال انا اول ما تخلص هختم الصلاة واقوم بسرعة ايه وفي ناس كده في ناس بتلاقيهم يعني هم لدرجة ان هم ما بيختموش الصلاة ان هو خايف
اوي ان هو ايه يصحى عن السنة او تروح منه او يروح او بتاع اول ما يسلم يروح قايم ايه؟ يجيب الركعتين. بس تشوف اداؤه في الركعتين عامل ازاي؟ تحس ان هو عنده مشكلة
مشكلة تانية عنده كسل جوة نايم تحس انها هو شكله نايم اصلا. شكله نايم وهو بيصلي. واضح ان الصلاة دي يعني ضعيفة جدا والاجر فيها يبقى ضعيف جدا. وهو واضح من سرعته في ادائها انه بيرميها مش بيصليها. بيخلص منها. قضيها. عايزين
ابقى اسمي صليت السنة. اسمي صليت السنة. واحد عايز ما يبقاش اسمه ما قامش الليل النهاردة. صل وخلاص. اي حاجة. عشان يبقى اسمه ايه؟ مضى مضينا النهاردة. فدي مشكلة تؤدي الى ضياع العبادة مش ضياعها ادائها. ماشي اديتها كويس مش وحش. بس ما فيش اجر. رغم انك انت كان ممكن نفس الوقت
يعني يعني لو صليتها بخشوع تدبر كان هتاخد وقت زيادة؟ تقريبا لأ. يعني بدل نقول الحمد لله رب العالمين. لو قلت الحمد لله رب العالمين. وانا مشغل دماغي بس مجرد بشغل دماغي مع اللي انا بقوله بس. ايه الفرق بين دي ودي؟ دي ممكن تاخد حسنة واحدة وممكن تاخد مليون
حسن بس فرق ان انت شغلت دماغك. ما كسلتش تشغل دماغك. وانت بتصلي. انت مش مستوعب الكسل ده؟ الكسل انك انت تركز في العبادة نفسها. رغم ان هي تاخد نفس الوقت. الكسل انك انت تشغل دماغك وانت بتعبد ربنا. الكسل انك انت تجدد النية
الكسل انك انت تنوي اسناء العبادة. خلي العبادة ضعيفة جدا. يعني اللي ما ادهاش بقى زي شبه اللي قدها. يعني اللي قدها خد حاجة بسيطة قوي يعني واخد بالك ففي كسل عن بدء العبادة وكسل داخل العبادة. محتاج تعالج الكسل عن بدء العبادة انك انت تبادر تسارع. ما تسوفش لما تنوي
في حاجة اعملها فورا. كسل داخل العبادة ده بقى محتاج انك انت ايه تقرا عن العبادة كتير عشان تنشط فيها. تقرا عن فضائلها وعن اجورها وعن حال السلف فيها. تلاقي نفسك ايه
المصيبة اللي بعد كده من مصايب الكسل ودي هتجاوب لك على سؤال خطير جدا. العنوان بتاع المصيبة الحرمان في مواسم الخير. الحرمان في مواسم الخير. يعني ايه الكلام ده؟ وايه هو السؤال؟ السؤال دايما يجي واحد يقول لك
رمضان ده عدى علي ما عملتش اللي انا عايزه فيه. ما ظبطتش الاداء. ليه؟ مش عارف. مع اني كنت يعني قلت بقى نزبط وهنصلي نعمل واختم وانا عملت ربع اللي انا قلته. ولا عملت ربع اللي انا قلته. لا ختمت الختمات اللي عملتها ولا مش عارف ايه. الله المستعان. ربنا يسهل بقى في العشر الاول من ذي الحجة يا رب
ربنا يدينا الصحة. ييجي العشر الاوائل من ذي الحجة اللي ما عملش في رمضان ده اكيد مش هيعمل. في العشر الاول من ذي الحجة يعني. العشر الاوائل من ذي الحجة انت قاعد
مع نفسك الناس نسيتهم اصلا. الناس بتفتكر رمضان بس دلوقتي الحمد لله. بدأت العملية تقل خالص. يعني رجب ده طبعا اتنسى من زمان. الاشهر الحرم مش موجودة من زمان يعني العشر الاول من ذي الحجة اقسام قليل من يصوم اصلا قليل من يتذكر ان دي ازمنة عبادة. الناس الحمد لله ماسكة في رمضان دلوقتي. فاللي ما عملش اداء في رمضان ما
ما ينفعش ان هيعمل حاجة في العشر الاول من ذي الحجة في الغالب. هي ايه المشكلة هنا وهنا؟ المشكلة ان صاحبنا كسلان طول السنة. وجه على اول يوم رمضان حتى
العظيم ونوى نية حلوة فعلا وعزم عزم جاد ان هو هيعمل شغل جامد. جه اول يوم اتصدم ان هو ما عملش حاجة. او عمل ربع اللي هو قرره ليه؟ لانك انت لا يمكن انك انت تنتقل من الكسل الى النشاط في لحزة واحدة. فيؤدي الى انك انت بيعدي عليك مسلا اول عشر
من رمضان لسه بتفوق. هو فيه ايه يا اخواننا هو لسه مش ما تدبرتش ما بكتش ولا مرة. ما خشعتش في ولا ركعة. هو انا حاسس ان انا ما بصليش
ها بعد العشر الاور تبتدي تبتدي تشم نفسك شوية ها يلا يلا نصلي بدأت تتدبر بس الناس كلها سابت المسجد. فبدأت نيجي لك الدنيا بازت. طب في العشرة الاواخر ان شاء الله هنفوق. ييجي العشرة الاواخر تبتدي اول يومين لسه بتتعود على المسجد. تاني يومين ها شديت حيلك شوية
هي تالت يومين بدأت تنشن عليه ليلة سبعة وعشرين بعد ليلة سبعة وعشرين بدأنا نقلبها هازار مع الاخوة لغاية ما الاعتكاف خلص. فين الاداء انت ممكن تكون ادركت في رمضان كله اربع ليالي مسلا. تقدر تقول ان انا كنت كويس فيهم. في واحد بيعدها يقول لك انا خشعت في ليلة
تلاتة وعشرين. الحمد لله. يا رب ليلة القدر تكون ليلة واحد وعشرين. اصل انا كنت كويس اليوم دوت. بيحسد ان رمضان كله بيقول انا كنت كويس يوم في رمضان. طب ايه اللي خلاه مش كويس من اول يوم؟ ان هو اصلا كان مفتكر ان هو هيبتدي ما شاء الله هيروح بيج متحور
اتحول بقى متحول من قمة الكسل الى قمة الايه؟ النشاط. كذلك الموضوع ده بيدمر لك الحج والعمرة. تبتدي انت بقى ايه برضه وهتسخن كده وتبتدي عمرة وشيخ وانصحني واعمل ايه لما اروح وازبط ازاي تروح هناك تجد ان انت ادائك ضعيف. وراحت منك العمرة دفعت فلوس وسافرت
واول مرة في حياتك ومش ضامن تروح تاني. يبقى الموضوع محتاج تحضير. يعني انا قبل موسم الخير محتاج اكون عالجت الكسل اصلا. مش هعتمد على علاج الكسل في موسم الخير
نفسه ما ينفعش ما فيش وقت. ما فيش وقت انك انت لسة هتجرب في رمضان. على ما تجرب يكون ضاع نصه. ما فيش وقت تروح تجرب في العمرة نفسها. لازم
تكون مجرب قبل كده. لازم تكون انك انت نجحت قبل كده. عديت المرحلة دي عشان تبدأ على السخان على طول لزلك كان السلف يقول ايه؟ شهر رجب شهر البذر. وشهر شعبان شهر السقيا. وشهر رمضان شهر الايه؟ حصاد
فمن لم يبزر في رجب ولم يسق في شعبان فكيف يحصد في رمضان؟ ما انت انت عايز كله في رمضان كله ابزر واسقي وازرع واحصد في اول يوم انسى كلام زلك انا يسعد لي كلمة غريبة جدا. يقول من يقول ابن مسعود
من قام العام ادرك ليلة القدر. ايه يا عم شنطة مش عارف ليلة القدر في العشر الاواخر ولا ايه؟ لا من قام العشر الاواخر ادرك من قام العام ادرك ليلة القدر. عايز ايه يعني؟ اتلخبطنا ليه؟ ما هي مش في رمضان ولا ايه؟ من قام
عام ادرك ليلة القدر. هو عايز يقول ايه؟ عايزه انه مش هيعرف يؤدي اداء كويس في ليلة القدر الا اللي بيقوم ليلة طول السنة. هو ده اللي هتيجيه ليلة القدر
هيعمل اداء عالي جدا. عالي جدا. لان ده طول السنة بيحضر لها. طول السنة بيقوم الليل. عايز يقول ان ادركها يعني ادركها اداء عالي يعني. يعني اداء عالي جدا. اما اللي كسلان ومستني ينشن بقى ليلة سبعة وعشرين. يلا بنا نروح مسجد بقى الراجل اللي صوته حلو ده. طب ليلة خمسة وعشرين ده بيقول لك كانت ليلة تسعة وعشرين
الناس بتوع النشان دول بيبقى ادائهم ضعيف جدا. ضعيف جدا. اما اللي اداؤه طول السنة عالي فبيجي ليلة القدر. ده ما بيسألش اصلا تعرفه ازاي الراجل ده؟ ما بيسألش ليلة القدر كانت امتى
ما يقعدش يسأل الناس ما يقعدش بقى كل يوم الصبح ايه شوفتوا الشمس ايه الاخبار؟ مش فارقة معي. بكرة زي النهاردة زي بعضه انا شغال طحن ماشي معي لان هو مش كسلان. التاني كسلان عايز ايه؟ عايز يقولوا له ايه ده شفنا الشمس. ايه ده الحمد لله انا صليت امبارح يروح ينام. فعلا في ناس اول ما تعرف
حفلة الاهلي كانت امتى ما بيكملش في رمضان؟ هو كسلان. هو عايز اديني واحدة وخلاص. ليلة واحدة وشكرا. ما مش طبيعي. اكيد اداءك في الليلة حتى لو ادركتها هيكون ضعيف جدا. ويمكن ما تقبلش. يبقى احنا اتكلمنا الحرمان في مواسم الخير. طيب خلينا نتجاوز
النقطة دي ونرجع تاني او نزكر شيء من اسباب الكسل. وده شيء مهم جدا. احنا اتكلمنا عن مصايبه. ايه هو اخطر اسباب الكسل اخطر اسباب الكسل طول الامل. انك انت تبقى عايش مرحرح. عندك احتمالات ضخمة جدا انك انت هتعيش
وربنا يهدينا لما نكبر. وان شاء الله اول ما اخلص الكلية هبقى كويس. هي السانوية دي بس تعدي. ان شاء الله الشيخ هبقى معك واتوب الى الله وابقى مية مية. يا شيخ شاب وفي الكلية ربنا ان شاء الله لما يتجوز كده يهدى كده ويعقل كده ان شاء الله. لما يتجوز
بص يا شيخ انا بس عشان ايه اول الجواز اول ما اخلف ان شاء الله ايه الم نفسي بقى كده وابقى كويس. عيال بقى ومش هينفع بقى قلة ادب اللي انا فيها دي. واخد بالك؟ وصاحبنا قاعد
وما شاء الله قاعد بقى ايه حط كل المراحل كانه مغسل وضامن جنة. قل اتخذتم عند الله عهدا فلن يخلف الله عهده. ام تقولون على الله ما لا تعلمون. انت عندك وعد ان الله سبحانه وتعالى سيرجعك الى هزا
الميقات اما ان انت بتألف. يبقى ازا طول الامل علي ابن ابي طالب يقول اخوف ما اخاف عليكم اتباع الهوى وطول الامل. قال فان اتباع على الهواء يصد عن الحق. وان طول الامل ينسي الاخرة. ينسي الاخرة. طول الامل او نسيان الموت
اللي هو نسيان المعاد. ودايما علاج الكسل ايه؟ انك تعرف ميعاد الامتحان. اي واحد في المزاكرة لما يعرف امتحان ميعاد الامتحان مسلا امتحان في شهر ستة وهو لسه داخل الدراسة في شهر تسعة اكيد هيفضل كسلان لغاية شهر مسلا اربعة خمسة يبتدي يشد حيله ويلم نفسه واخر اسبوعين يموت واخر
اخر يومين ما نمش. وبعد كده بيخش يزبط وخلاص. بس هو عشان عارف ايه؟ عارف الميعاد. لو هو بيطلع اصلا طاقة في اليوم ده في الايام دي هو ما يتخيلهاش اصلا. يعني انا ازكر انا في ليلة واحدة حفزت مائة صفحة. مائة صفحة حفزتهم. ما اعرفش ازاي؟ لو قعدت تقول لي اعمل
بعد طول حياتك مش هعمله. هي كانت مادة واتزنقت فيها والكتاب كان اكتشف انه ميت صفحة اكتشفت. ليلة الامتحان انه ميت صفحة. كنت فاكره مزكرة صغيرة. حفزت الميم صفحة المادة دي جبت فيها امتياز. ما تسألنيش ازاي؟ ومادة ما لهاش دعوة بهندسة خالص. مادة مش عارف اسمها القانون الصناعي. حاجة مش فاهمها اصلا
هي حفزة المية صفحة وخلاص زي ما هم كده مش فاهم انا بقول ايه. دخلت امتياز. لو قعدت تقول لي اعمل الموضوع ده تاني من غير معاد امتحان مستحيل اعمله طبعا. مهما عملت فيا هو معاد الامتحان اللي هيبرني. خلاني ما نمتش ما نمتش وافتكرت كل حاجة حفزتها. ما تسألنيش ازاي
طلعت امتحان مش فاكر ولا كلمة. بس هو معاد الامتحان. فلو الانسان عايش في المود دوت ان الموت مش امتحان بقى واعادة وملحق ومعيد لأ اموت عارف يعني اموت جنة او نار ما فيش هزار هتعرفها على طول من دخلة الملك
عليك ملك اسود او ملائكة بيض. الوجوه او سود الوجوه. على طول هتعرف سكتك. الموضوع يبقى صعب وساعتها ما فيش رجعة. وساعتها تبقى يا ليتني قدمت لحياتي. وساعتها يا رب ارجعوني لعلي اعمل صالحا فيما تركت. عيش
انك ميت. هو ربنا قال لك كده انك ميت. وانهم ميتون. يعني عايز ايه تاني؟ قال لك انت ميت. انت واحد محكوم عليه بالاعدام لو جبنا واحد محكوم عليه بالاعدام. عارف؟ محكوم عليه بالاعدام ده. شف على قد ما عنده مشاكل. بس هو في نعمة كبيرة قوي. هي النعمة
ان تقريبا عرف هيموت امتى؟ تقريبا يعني. الا لو ما ماتش قبل ميعاد للاعدام دي مشكلة بقى. لكن هو تقريبا عرف هيموت امتى. خلاص هو اعدام واكيد قدموني يعني مش مش هيسامحوني يعني. اغلب المحكوم عليهم بالاعدام بينصلح حالهم في الفترة دي. بيتوبوا
صلوا صوموا. فيه منهم اللي ختم القرآن. وفي منهم بص عباد زهاد. يعني بيجي على اليوم الاعدام ده بيتكلم في واحد من السلف رغم ان هو كان قاتل مسلا ممكن يكون قاتل قبليها. بس كونه عرف هو هيموت امتى دي فرقت معه كتير جدا. في بعض مشايخنا
يعني دخلوا السجون وكده فبيحكوا يعني. حكايات الناس اللي هم محكوم عليهم بالاعدام. شيء مبهر جدا. ناس طالعة منها طاقات غير عادية. بس هو الفكرة ان هو كان عارف ايه
عارف هيموت امتى ؟ اول ما لبسوه البدلة الحمرا اتحول. كل الزنوب انتهت بدأ يحفز قرآن، بدأ يدعو الى الله، بدأ يطلب العلم، بدأ يصلي لغاية ما جه يوم الاعدام اتعدم. وقال الشهادتين ومات على زلك. شكرا. ده في نعمة. انت بقى محكوم عليك بالاعدام
بس انت مش عارف المعاد امتى. هو ربنا قال لك انكم ميتون. ده اسمه حكم بالايه؟ حكم الاعدام. احنا عايشين هنا في في سجن كبير الدنيا سجن المؤمن وجنة الكافر. والسجن ده كلنا لابسين بدلة حمرا فيه. بس هي مسألة ميعاد. هيخش علينا
واحد هيقول فلان تعال اتعدم النهاردة. امتى؟ امتى؟ عيش الجوان انت اللي هيتنادى عليك المرة الجاية علاج الكسل انك تكثر من زكر الموت. من مصائب من مصائب نسيان الموت التسويف اللي انا قلته لكم. مصائب التسويف انك انت عندك مشكلتين. اولا انت لا تضمن ان تعيش الى هزه الفترة اللي انت سوفت فيها
التوبة. المشكلة التانية ان مين ادراك ان لو عشت لليوم ده انك انت اصلا هترغب في الشيء اللي انت راغب فيه الان. فاهم حاجة انا دلوقتي عايز اتوب. عايز اتوب. جات لي همة. حضرت درس وسخنت كده. وطلعت من درس قلت انا هبطل ايه الحاجة الفلانية. لا هبطلها
وبعد كده اتلميت على اصحابي ورجعت الدرس والسانوية ولا الكلية قلت طب بص معلش يومين كده في رمضان الجاي رمضان الجاي على طول اول العشر الاوائل من ذي الحجة. قال طب اخلص الكلية كده وربنا يهديني وهبطل. ان شاء الله ابطل في السؤال الصراحة انا استفدت النهاردة وهبطل الحاجة دي ان شاء الله. عندي مشكلتين مشكلة ولمن
مين ضمنك انك انت توصل للمدة دي؟ نمرة اتنين مين قال لك ان الرغبة دي هتجي لك تاني؟ الرغبة دي ممكن ما تجيلكش تاني يعني ممكن يجي لك المعاد اللي انت
سوفت فيه انك هتتوب وتجد ساعتها انك مش عايز تتوب. مش عايز لاي سبب ما تتحرم من الرغبة دي واعلموا ان الله يحول بين المرء وقلبه. وانه اليه تحشرون. ممكن النهاردة تبقى عايز حاجة بكرة مش عايزها. مش عارف ليه؟ هو ربنا حال بينك وبين
هنا خلاص مش هتنولها تاني. شكرا. مش انت رفزتها اول مرة؟ ما تزعلش. مش هتجي لك تاني. جا لك الميعاد وافتكرت الوعد اللي انت وعدته. بس كبرت دماغك. مش عايز اتوب. خلاص انا كده حلو. رغم ان انت ساعتها تقول انا كنت وانا وحش وعايز ابطل. يبقى التسويف ده
دمرك في حاجتين ممكن تموت قبل الميعاد ممكن تيجي الميعاد بس ما يجيلكش الرغبة تاني. زكر الموت نرجع لزكر الموت. كلام ساهل بس ازاي؟ دايما السؤال كل شوية موضوع زكر الموت ده ايه؟ بييجي كتير. اكثروا من زكري هازم
ازاي؟ ايه اللي يفكرني بالموت؟ اربع حاجات. الحاجة الاولانية ودي اخطرهم. موت اقرانك موت مين ؟ اقرانك. واحد صاحبك مات. واحد اصغر منك مات. جارك سنك صحته احسن منك مات. قال بعض السلف ازا مات
اقران الرجل مات. يعني اول ما تلاقي الناس اللي في سنك بيموتوا اعرف انك انت مت خلاص. ايه الفرق بينك وبينه؟ اللي خده ياخدك ناخر. ازا مات اقران الرجل فقد مات الرجل. احنا مشكلتنا في الموضوع ده مش مستوعبه وكل مرة
اتعظ بواحد بس مش بنعمل اداء كويس. ييجي صاحبنا يموت ونعيط وبتاع ونروح ندفنه. ويا جماعة اخوانا عايزين نعمل معه حاجة. يلا يا جماعة لموا له نعمل له صدقة جارية. اعمل لنا كولدير يا عم الحاج باسم فلان. اعمل لنا مش عارف ابني حتة في مسجد باسم فلان
شوية ايه صاحبنا لسة بقى جسته بقى سخنة وبتاع وسخنا له شوية. وعملنا الواجب تمام وعملنا له الصدقة الجارية. وبعد كده روحنا عيني رجعنا البلاي ستيشن تاني. كان هي المشكلة كانت مع صاحبنا يعني هي احنا نحل مشكلة صاحبنا بس الموضوع ما لوش اي علاقة بنا خالص. ما لناش دعوة
الموضوع ده اصلا. ونقعد نعيط شوية والله يرحمك يا صاحبي وبتاع. ويرجع الكلام عادي زي الاول كان ما فيش اي تذكرة. هذه كارثة. قال بعضهم ما لي اراك صعب المراص؟ جامح الراس. كان ملك الموت
لم يقبض صاحبك وشيب الرأس ما نزل وشيب الشعر ما نزل برأسك. لقد اشهدك الله مصرعك في مصارع الاخرين. واراك مضجعك حين دفنت جيرانك الاقربين. فلو علمت قربك الموت لبادرت خوف الفوت ولغسلت وجه الجد من غبار الكسل الذي
علاه لتستجلب غوث رب يجيب من دعاه. ولكن هل ظل قلبك طريق الشفاء وسقط من موسك كلمتي الخوف والرجاء اللهم لا. حسن البصري رجع مرة البيت كان راح يزور واحد صاحبه كده تعبان
صاحبه احتضر في اليوم ده ومات. مات قدامه. راجع البيت. مراته بتعمل اكل عادي. حطت له الاكل. فقال عليكم بطعامكم وشرابكم فاني رأيت اليوم مصرعا لا ازال اعمل له الى يوم القيامة. شفت صاحبي بيموت قدامه. عايز ايه تاني
خلص نفسك لسة هناكل كل اي حاجة ابلع اي حاجة ما فيش وقت. لقد رأيت اليوم مصرعا لا ازال اعمل له الى يوم القيامة. شف الكلام الفرق الكلام! مش يلا بنا الحق صاحبك واعمل له صدقة جارية وروح انت نم
بيتكلم عن نفسي انا انا اللي استفيد. انا عايز اخد الموعزة صاحبي مات خلاص. هعمل له ماشي صدقة جارية. لكن انا فين؟ انا لسه حي. انا لسه حي الكلام لي انا والموعظة دي لي انا. وبعد كده نلاقي واحد تاني في الشلة اللي هي ما اتعزتش مات برضو. وندفنه ونبكي عليه شوية
بموت الاقران اكتر حاجة اتزكرك بالموت. نمرة اتنين النوم. النوم اخو الموت. لا فرق بينهما زلك ربنا سمى النوم موت في القرآن. قال الله يتوفى الانفس حين موتها. والتي لم تمت في من امها
فيمسك التي قضى عليها الموت ويرسل الاخرى الى اجل ايه؟ مسمى. في مرة حينمش هيصحى. بس هو المرة دي رجعناه تاني. لزلك الانسان يا جماعة لازم يعيش مع ازكار النوم شوية. مع ازكار النوم شوية. قبل ما تنام بتقول ايه
اللهم قني عذابك يوم ايه؟ يوم تبعث عبادك. باسمك ربي وضعت وبك ارفع اللهم ان امسكت نفسي فارحمها وان ارسلتها فاحفظها بما تحفظ به عبادك الصالحين. ما هو اللي ما بيقولش ازكار النوم هيزكر الموت ازاي
او اللي بيقولها وهو مكبر دماغه. هتزكر الموت ازاي؟ ازكار النوم موت. موت. انت لو واحد داخل يموت. مش واحد داخل ينام دي وازكار واحد داخل يموت. اللهم ان امسكت نفسي فارحمها انا بخلص خلاص. انا بموت. انا شكرا. لزلك محمد ابن واسع كان
اذا دخل النوم قال الاهلي استودعكم الله. فلعلها ان تكون منيتي التي لا اقوم منها. وكان يحيى ابن قيس يقول ما نمت يوما قط فحدثت نفسي اني استيقظ. ايه ده؟ ايه الشغل العالي ده؟ ما انت خد بالك ما انت بتقول ايه في ازكار
اول ما تصحى الحمد لله الزي احيانا. بعد ما اماتنا واليه المصير ولا النشور؟ نشور لان انت ايه بتصحى. لكن قبل ما تنام هتقول واليه الايه؟ ازكار المساء هتقول واليه المصير. فحتى ازكار المساء
بتقول لك انت رايح تموت على فكرة. وقليل ايه المصير. اول ما صحيت ايه ده زكرك بالبعس. وقليل ايه؟ النشور. الحمد لله الذي احيانا بعد ما اماتنا ولله النشور. الحمد لله الذي عافاني في بدني. الحمد لله الذي رد علي روحي. الحمد
الحمد لله الذي اذن لي بذكره. انت فاهم بتقول ايه؟ فاهم بتقول ايه في اذكار الاستيقاظ من النوم دي؟ كلام كبير الحمد لله الذي رد علي روحي. يعني هي كانت رايحة خلاص. ده رجعها لي. ده كويس ان هي رجعت. ده المفهوم ما كانتش ترجع
الحمد لله الذي اذن لي بايه؟ بزكري. يعني واحد هيقول كده هيروح يشتم بقى ويشرب سجاير ويلعب وبتاع. ولا زكر يعني هاذكر ربنا بقى ولا ولا الحمد لله الذي ادنى لي بذكره وبعد كده ما اذكروش. اذكار النوم
دي لوحدها موعزة. اللي يقولها كويس وصح. ويفكر فيها قبل ما ينام. ده ممكن ينام على او ينام تارك صلاة او ينام مسوف توبة ما ينفعش. لو فهم بيقول ايه. يبقى النوم. لزلك النبي عليه
الصلاة والسلام كان يوصي الناس تكتب وصيتها. بيقول ما ينفعش اعدي عليك يومين ما عندكش وصية في بيتك. ما حق امرئ مسلم له يبيت ليلتين الا مكتوبة عندهم. الحاجة التالتة اللي بتزكرك بالموت
زيارة القبور. زيارة القبور. النبي عليه الصلاة والسلام مر على قوم وزوجهم مجتمعين. فقال ماذا يصنع هؤلاء؟ قال يدفنون ميت. فجلس النبي عليه الصلاة والسلام على شفير القبر وبكى عليه الصلاة والسلام. وقال ايها الناس ايها الناس لمثل هذا اليوم
لمثل هذا اليوم فاعدوا. اذا رأى الانسان هذا المصرع وبص قوى القبر كده لازم يرجع يعمل حاجة لازم حاجة تتغير. لازم الوضع يتحسن. لمسل هزا اليوم فعدوا. فالقبور مشاعل نور
وبواعث همم. كم من حصارات في بطون القبور؟ لو كان اجتهاد ايام يورث نعيم اعوام لكان حري بالعاقل ان يبادر اليه ويطلق الكسل ثلاثا لا رجعة فيها. فكيف اذا كان اجتهاد
ايام يورث نعيم الابد. فماذا ينبغي ان يفعل العاقل؟ ماذا ينبغي؟ ان يفعل العاقل اخي. انت غدا في القبر محصور حتى ميعاد النفخ في الصور. ثم بعدها راكب او مجرور. محزون او مسرور
فاختر ما شئت تعبا يورث راحة ابدية ام راحة تورث تعبا ابديا. هل الغشاوة على الابصار ام لم يرى المشيعون اخر هذه الدار؟ فاين الجد؟ في لحاق الاخيار ناس في غفلة والموت يطلبهم. وما يفيقون حتى ينفذ العمر. يشيعون اهاليهم بجمعهم. وينظرون الى ما فيه
قد قبروا ويرجعون الى احلام غفلتهم كأنهم ما رأوا شيئا ولا نظروا ولا نظروا. الامر الثالث الرابع الذي يذكرك بالموت هو المرض. مرض. المرض هو رسول ملك الموت اليك. اي
جيش يليه طليعة تروح تمهد. الموت جاي لك جاي لك. بس احيانا بعت لك كده ناس يقول لك ايه انا ايه؟ خد بالك انا جاي ها. ها ركز ها؟ انا جاي اهي
ابعت لك بس الناس ايه يفكروك بي بس. ايه هي الرسل دول مين اللي كل شوية يقول لك على بالك الموت جاي. خل بالك الموت جاي. يعني خد بالك الموت جاي. المرض المرض
المرض يزكر فعلا بالموت. النهاردة كنت بزور مريض. كان عنده حصوة في الكلى كبيرة تعباه جدا صراخ شديد حصى في الكلى. رغم ان شخص قوي جدا. لكن هي حصوة دمرته. راح عمل عملية
رحت ازوره قال لي كلمة جميلة قوي. قال انا فهمت الموعزة اللي كنت بسمعها زمان. قال لي شوكة ابلغ من الف موعظة. شوكة ابلغ من الف موعظة. والف نصيحة يعني اللي تعمله فيك الشوكة ما تعملوش فيك الف نصيحة. فقال لي انا شفت قال لي انا شفت الموت. راجل اتحول
اتغير تعبان مريض هي اللحزة دي كده بتسخن انت فيها. فالمرض هو رسول ملك الموت اليك الضعف اللي بيحصل لك ساعة المرض بيزكرك ان المسألة مسألة وقت. وان هزه القوة التي انت فيها والصحة والعافية والوقت والتسويف هي مسألة
وقت وانك انت بينك وبين الموت لحزات. ممكن المرض ده كان يزهب بحياتك. والحمد لله الزي ابقاك الواحد بيخش البنج مش عارف هيحصل ايه. تمام الانسان اذا جاءه المرض يذكر. او شاف المرض في غيره. شاف المرض في غيره. في حالة الضعف اسناء المرض تزاكر الموت. يبقى عندنا موت الاقران نوم
زيارة القبور المرض. فازا اصيب الانسان بمرض فلابد ان يحمد الله على هذه النعمة. لان غير اصحاب العافية قد يكون لا يشعرون بهذه نعمة وهي نعمة زكر الموت. مهما كلمت اهل العافية عن زكر الموت فعلا بيشق زكره. طالما ما فيش حاجة كده جات لك صاحبك مات مرض
العملية صعبة شوية. لكن المريض ده اكتر واحد مركز. تجد احسن اداء. احسن اداء في المريض. وتجد ناس فعلا كانوا حالتهم وحشة جدا مع ربنا. في اخر حياته اصيب بمرض شديد. اتحول. اتحول بقى ولي. ان اولياء الله الصالحين
خش عليه تشوف عليه عمليات الحمد والشكر والرضا والصبر. اللي انت ما عملتوش في التزامك كله هو عمله في تلات تيام مرض. اللي انت ما تحلمش به من من درجات الحسنات ومغفرة السيئات هو خلصه في يومين تلاتة. زلك فضل الله يؤتي من شاء. لولا ان الله لولا ان النبي
عليه الصلاة والسلام نهى عن تمني البلاء لتمنى الانسان اشد انواع البلاء. لكن الانسان لا يضمن لا يضمن. ممكن واحد ابتلي ممكن انت تجي لك انت ابتلاء تضيع فيها وتسخط على الله سبحانه وتعالى. فازا اكبر من اهم اسباب الكسل طول الامل
ونسيان الموت. السبب التاني سبب لطيف بقى. الموت ده واضح. لكن تاني سبب لطيف. يعني ما حدش يعني قل من يشعر به. هو استعجال النتائج. استعجال الايه؟ النتائج. دايما الاستعجال ده مرض سيء جدا. لذلك النبي
صلى الله عليه وسلم كان دايما يزمه. يقول ولكنكم تستعجلون. وربنا يقول خلق الانسان في عجل. ده الاستعجال ده مشكلة في حاجات كتير موضوع يعني الاستعجال ده عايز درس لوحده. لكن في الكسل بالزات الاستعجال مشكلة. ليه؟ واحد بدأ يطلب العلم. وقاعد بقى
شف طلبة العلم والمشايخ وبتاع وبيشوف بقى يعني العلم اللي عندهم نفسه يبقى كده. فبدأ شد حيله وبدأ يطلب العلم. شهرين تلاتة اربعة خمسة لسة جاهل مش فاهم اي حاجة. ولا عارف ده من دوت واتسأل ما يعرفش يجاوب. ويقرا الكتاب مش فاهم مصطلحات الفقهاء. ويفتح
ايه ده الكتاب ده هخلصه امتى ؟ ريح. لانه ايه ؟ استعجل. هو شاف شيخ. هو فاكر الشيخ ده خلص في تلات شهور مش عارف اللي بقى له عشرين سنة بيطلب علم عشان يبقى كده. فهو بدأ يطلب العلم سنة زهق. انا انا مش هبقى شيخ. مش فاهم
انا ما فيش فايدة فريح. هو كان ممكن فاضل له سنة سنتين كمان الدنيا هتنور معه بس هو ما قدرش يستحي. نمرة اتنين واحد سمع عن الالتزام والسلف بقى والسعادة اللي كانوا فيها وقال لك بقى ايه لاهل الليل في ليلهم الذ من اهل
اللهو في لهوهم وانه لتمر على القلب اوقات اقول لو ان الاهل الجنة في مثل ما انا فيه من السعادة لهم في عيش طيب الله حلوة والموضوع ده يلا بنا نقوم الليل. هو فين فين الموضوع اللي كانوا بيقولوا عليه؟ ده انا زهقت الصراحة. انا
رجلي وجعاني يعني. ما فيش اهل الليل في اللي قالوه ده كله بتاع اللي انت قلتها دي. مش عارف اقولها تاني. فين اللي انت اه هو بيطلب ايه دلوقتي؟ بيجيب من الاخر. هو السلف دول صباح الخير لقى الكلام ده. ولا تعب عشان يوصل للموضوع ده؟ هو بقى عايز
يوصل للي وصل له السلف في ركعتين. داخل الالتزام بقى ما هو مشحون بقى الشيخ بقى قعد يقول له السعادة والطريق وبتاع. فدخل الطريق مستني في ركعتين خلاص ينال بقى السعادة وينزل عليه بقى السكينة والملايكة تحفه كل حاجة. فبدأ يشد حيله في العبادة يصوم
ما له يا عيني سنة بيصوم ما شفش غير التعب. ولا لزة الصيام بقى والكلام اللي قاعد يسمعه ده مش لاقيه. وقاعد يقوم الليل بقى له سنة في شوية يمكن يوم ولا يومين ها والدنيا ما فيش خالص. سابت البوناني قال كابدت قيام الليل عشرين سنة. ثم
استمتعت به عشرين سنة. ده السلف نفسهم قعد عشرين سنة عشان يوصل. انا مش بقول ان الطريق طويل بيأسك. بس انا عايز اقول لك حاجة انت تعبد ربنا ليه؟ عشان تبقى سعيد ولا عشان المفروض تعبد ربنا؟ ما هو ده احيانا بيبقى اختبار. اختبار ليه؟ اختبار
انت انت ايه نيتك؟ النية دي بتفرق في واحد داخل الالتزام كان زعلان شوية قال لك يخش يقولوا الالتزام ده الواحد بيخش يبقى سعيد بس هو مش داخل لله هو كان عايز ايه يبقى سعيد وخلاص. فربنا ابتلاه انه ما بقاش سعيد. ابتلاه بس في اول الطريق. يعني في اول الطريق
ربنا حرمه من لذة الايه؟ العبادة. حرمه من حلاوة الطاعة شوية. عشان يشوف هيعمل ايه؟ هتسيب ولا هتكمل؟ لو ساب يبقى هو اصلا ما كانش ينفع. لو كمل يروح ربنا يرزقه ليه؟ يرزقه الحلاوة ساعتها يعدي. يبقى هي احيانا تبقى تأخر حلاوة العبادة. تأخر حلاوة الطاعة تبقى مسألة
بينك وبين ربنا. ربنا بيراك. انت بتعبدني لي ولا لنفسك؟ بتعبدني عشان مفروض تعبدني ولا تعبدني عشان تبقى سعيد لازم تعبدني لي الاول. بعد ما تحقق الاخلاص ربنا يمن عليك بالايه؟ بالسعادة. حاجة تانية
واحد داخل يلتزم علشان اموره تتصلح. قال لك بقى ليه؟ اللي بيعمل الصالحات ده ربنا بيكرمه ويبارك له تعليم بتاع وان للعبادة سعة في الرزق والكلام الحلو اللي بيسمعوني. فدخل بالنية ديت ومستني صلاح الحال. ومن ساعة ما التزم عينه
ما شافش غير لجان وامن دولة ومشاكل وبتاع وتاليس ايه يا اخوانا فين الدنيا اللي هتتفتح علي لما التزم. اه ما انت عندك مشكلة. انت انت داخل ليه؟ داخل تلتزم عشان الدنيا؟ ولا لله؟ هتنصلح الاحوال. بس
ما فيش حد التزم الا كان لازم الاول ايه يتطحن كده. لازم يتعصر. وبعد ما يتعصر ويسبت يلاقي كل خير. الصحابة اتعصروا في العهد المكي في اغلب العهد المدني. وبعد كده ملكوا الدنيا. الدنيا كلها من الصين للاندلس. الموضوع سهل. بس كان لازم الاول ايه؟ احسب الناس ان
ان يقولوا امنا وهم لا يفتنون انت ايه انت عايز تخش طريق الالتزام بالدنيا كلها حلوة كده. كان كل الناس دخلت طريق الالتزام. صلى ركعتين لقى الفلوس جات له والعروسة جاهزة وآآ الشقة اتيسرت والسعادة في قلبه. طب ما كان كل الناس التزمت
لكن لازم الاول ان احنا لازم ابتلاء. تمام. من اسباب الكسل ايضا صحبة الكسالى وضعاف الهمة صحبة الكسالى وضعاف الهمة. ازا الحل هو مصاحبة اصحاب الهمة. العالية. ما لقتش اصحاب الهمة العالية عليك بكتب السلف
اقرأ عنهم هتلاقي نفسك ايه؟ سخنت جامد. من حاجات النصايح الجميلة في الموضوع ده انك انت عشان تسخن نفسك. تعمل ايه؟ دبس نفسك. يعني ايه دبس نفسك؟ انا كسلان. لوحدي كسلان. بس لو بس انا يعني راجل يعني. ما احبش ابقى صغير
قدام حد. تعمل ايه في الحالة دي؟ دبس نفسك. تروح لاخ تقول له ايه رأيك نقرا الكتاب آآ الفلاني؟ اللي انت عايز تقراه واخد بالك؟ طب هي ايه رأيك نقراه؟ طب خلاص
كل يوم بعد العشاء نقعد نقرا نص ساعة ايه رأيك؟ ماشي ماشي. انت اصلا لو قعدت طول حياتك مش هتقرا الكتاب ده. بس انت رحت جدعنة بس عشان ما ينفعش ما اروحش. عيب يعني ما اروحش انا وعدته. او تكون انت مسلا آآ يعني يعني زيي كده ساعات تشرح
للناس. فتقول لهم يا جماعة هشرح لكم كتاب كزا. وانتم اصلا ما فتحتوش قبل كده. بس انت عادي بتفهمه انت مش جاهل يعني مش هتروح تألف. بس انت عارف يعني اصل انت عايز تتحمس انك تزاكر
كويس. بس هو سهل بالنسبة لك. فتقول لهم انا هشرح لك الكتاب الفلاني كمان شهر. خلاص هبدأ كمان شهر. تقعد انت طول الشهر ايه؟ تطحن نفسك. تقعد تزاكر وبتاع. عشان ما ينفعش
ان انا اؤلف ما ينفعش اكدب على ربنا ما ينفعش اكدب على النبي عليه الصلاة والسلام. لازم اكون قد المهمة ديت. فالتدبيسة دي حلوة. دبس نفسك. حل كويس. اخوة بس يا اخوة جادين ما تقولش بقى الاخ هو بقى الاخ ما جاش العشاء. انت اخترت اخ غلط
ده هيدمرك وهو ما جاش العشاء مرة وانت ما جتش العشاء مرة خلاص الكتاب ما تقراش. لأ ما انت اصلا اخترت واحد ما بيهزرش. وعيب تخلي تخلف معه ولو معه يقول لك كلمتين وحشين يعني. اه حلو ده. اسبت ما عدا. لا يقطمك ده. حلو. لكن اخترت اخ طري زيك انا اجي العشاء يا اسطى ما اجيش
ليه! ايه ده! تصدق انا كمان ما جتش! يا حلاوة! ده ايه ده الجمال ده! سهمة ايه! ده انت بتعالج المشكلة وبتتنيلها اكتر. لا ما واخد انت فالبني ادم اختار الميناء ده من اسباب الكسل كسرة الطعام كسرة الطعام الاكل الكتير خاصة قبل النوم عايز تاكل
كتير كل كتير بس على الفطار. موت نفسك في الفطار عادي. ما فيش اي مشكلة. غدا لا عشا لا. غدا مش كتير عشا ممنوع. العشاء فاكهة. حاجة كده بس. لكن عايز تموت اكل موت في الفطار. كل بقى زي ما انت عايز. كل بقى
كل اللي انت عايزه في الفطار. بس انت لسه صاحي من النوم. صعب انك انت ايه تكسل بعد الفطار. لكن الغدا قلل شوية العشاء واتعشى افضل ان انت تتعشاش الا حاجة بسيطة جدا بسيطة جدا. فلو واحد بيحب الاكل ومش قادر ياكل وجبات صغيرة على فترات قريبة. يعني
كل شوية بسكوت. كل شوية مش عارف ايه. يعني بس ياكل حاجة مفيدة. سمك البسكوت ده. يعني كل حاجات بسيطة على فترات. يعني كل ساعتين كل حاجة بسيطة. هي ما توخمكش وفي نفس الوقت ايه
سدد برضه معك وقعدت تلهيك شوية. لكن تقعد تاكل وجبة جامدة جدا خاصة على الغداء او على العشاء. ده لابد ان هيضمن لك الوقت. على الغدا هتلاقي نفسك نمت بعد الغدا ساعتين تلاتة
ما لهمش اي لازمة وانت هتنام بالليل نفس اللي هتناموا. على العشاء يبقى مش هتصحى اصلا. كسرة الاكل. من ذلك قلة زكر الذنوب. الحاجات دي تخليك كسلان لما تبقى بتزكر زنوبك دايما تلاقي نفسك على طول عايز تشتغل. فيه ناس كتير مننا التزمه ونسي هو كان ايه. عايزك
دايما تفتكر الموضوع دوت. انت كنت ايه قبل ما تلتزم؟ كل ما تفتكر كنت ايه؟ نفسك عايز تعمل حاجة بقى. عايز اعوض. فتلاقي نفسك عندك همة للعمل من انواع العلاج التنويع عند الملل. انا كسلان دلوقتي مش قادر اقوم اصلي. طب اعمل ايه؟ اقعد؟ الاختيار التاني اقعد
انا كسلان مش قادر اروح الدرس بتاع طلب علم. مش قادر كسلان حموت. الحل بيقعد. تقول له مسلا ما جبتش الدرس ليه؟ يقول لك شعري كسلت. طب قعدت بتعمل ايه؟ ما عملتش حاجة. طب ليه؟ طب يا عم ما تجيش درس. بس الحل في الحالة دي اعمل حاجة تانية. حاجة تانية حاجة بتحبها. اختر عبادة بتحبها. على الاقل
الوقت ما ضاعش. احنا قلنا من افات الكسل ضياع ليه؟ الوقت. يبقى انا لو خلاص مش مش قادر اعمل العبادة دي مكسل. اعمل واحدة تانية. في نفس الوقت بحيس ما يضيعش. اعمل بقى اختار عبادة من اللي انت بتحبهم. اللي هم حلوة. رح زر اخ في الله. حلو. رح صل رحمك. رح لخالتك. رح لعمك
كده اعمل جو كده. بس بنية لله ما مش واخد بالك؟ رح مسلا آآ اتصل الاخ اللي بيوزع آآ آآ على الحالات الاجتماعية قل له خدني معك كده لففني لفة كده ايه
اوزع معك وبتاع عايز اعمل حاجة جديدة كده زهقت. فروح زور المقابر آآ خد ولادك فسحهم اعمل حاجة تانية بس ما توصلش درجة ان انت ما عملتش حاجة دي. ما ينفعش. اللي هو كسلت فما عملتش دي ما ينفعش. نوع. عارف لما تنوع هتلاقي نفسك آآ اشتقت
ضغط تاني للعبادة اللي انت سبتها ممكن اقطع الدرس مرة هاجي تاني مرة اقول انا اروح الدرس بقى انا الدرس وحشني. بس هي كانت مرة لازم اكسر فيها ليه؟ السقامة الملل دي
فاستجيب يعني ممكن انت تستجيب ترويض للنفس مش اكتر. مرة كده اكسر الملل اغير. لما تلاقي نفسك استنى العبادة نوع نوع اشغل نفسك يا جماعة التانية ممكن فترة توقف عبادة معينة وتعمل حاجات تانية كتير علشان ترجع تاني للايه؟ للعبادة ديت. من زلك
اسناء فترة الكسل استغلها. استغلها في ايه؟ في تلات حاجات. اول حاجة في الافتقار الى الله. لان الكسل اسبت لك انك من غير ربنا ولا حاجة. فتلزز بفترة الكسل انك تتعبد بقلبك. مش لازم تتكلم. ده قلبك بس الافتقار الى الله
نمرة اتنين شكر نعمة النشاط. تفتكر بقى لما انت كنت نشيط؟ لما كنت نشيط تفتكر كنت حلو ازاي؟ تيجي يوم الكسل تفتكر ساعتها ان انت ما كنتش بتشكر النعمة ديت. لان انت ما كنتش
واخد بالك ان هي نعمة. كنت شغال كويس طول عمرك واخ وتمام والدنيا جميلة. جيت مرة ريحت خالص. ساعتها اكتشفت ان كل اللي فات ده كان ايه؟ كان نعمة. بس
انا ما كنتش بشكرها عشان كده اتحرمت. فتشكر نعمة الايه؟ النشاط. لما تفوق بقى تروح واخد النعمة دي تاني بالايه؟ بالحضن. وتلاقي شكرها بعد كده. كل يوم تشكر ربنا انه موفقك. انه مسبتك. ان انا شغال. ان انا لسه نشيط. ما الافتقار؟ الشكر. معرفة
النعمة لما ترجع لك تاني. من الاشياء اللي تساعدك التدرج. تدرج تدرج مع نفسك. يعني ما تلزمش نفسك بحاجة كبيرة قوي مرة واحدة عشان ما فتسقط. ان المنبت لا ارضا انقطع ولا ظهرا ابقى. تعود ان تقضي ما فات
يعني لو انت بتكسل عن عبادة حتى لو فات وقتها اعملها ولو بعد وقت طويل مش مهم ما قلتش ازكار الصباح قلها الساعة حداشر قلها الساعة اتناشر قلها الساعة اتنين بس عود نفسك ان انت ايه ما تسيبهاش. فاتتك سنة الضهر القبلية صليها بعد الضهر. فاتتك سنة الضهر البعدية تصليها بعد العصر. صليها
صليها بعد المغرب اي حاجة. بس عود نفسك ان انا مش هسيب. مش هسيب العبادة. حتى هقضيها في اي وقت. هعملها يعني هعملها. هعود نفسي ان انا مش هعملها بصي كسلت دلوقتي هعملها بكرة. كسلتي وهعملها بعده. تحس ان هي ايه بعد كده تقول لك طب يلا نعملها وخلاص طالما انت كده كده انت هتوجع لي هنجيب مية ركعة بالليل ولا ايه؟ خلاص
صل يا عم ورا كل صلاة وخلاص ما انت بالليل هتجيبهم كلهم. فايه؟ اخر حاجة دي لزيزة من علاج الكسل ان تطلب النصيحة. او ان تأتيك هي. يعني انا كسلان والدنيا بايزة رح اطلب نصيحة. يمكن
ربنا يهدي اللي بينصحك ده لكلمة تأسر فيك. وتخليك ايه تنشر. ما انتش عارف هيقول لك ايه. فتقول له والله انا تعبان والدنيا بايزة. انصحني كده. ممكن ربنا بكلمة تزق معك زقة حلوة كده. واخد بالك؟ شف مسلا اديك كده كم مسال يهيبروا جامد. معاز راح للنبي صلى الله عليه وسلم
يقول يا رسول الله اوصني. هو مش عارف هيقول له ايه. اوصني. ممكن يقول له اي حاجة. راح ادى له حتة نصيحة. بص خليك تجري قال اعبدوا الله كأنك تراه. واعدد نفسك في الموتى. واذكر الله عند كل حجر
وعند كل شجر. واذا عملت سيئة فاعمل بجنبها حسنة. السر بالسر والعلانية بالعلانية. يعني عملت معصية في السر اعمل صدقة اعمل الحسنة في الايه؟ في السر. عملت معصية في العلن اعمل طاعة في العلن. شخصية جامدة جدا. ما كنتش اتخيل ان المعصية تبقى
كده. اقعد لنفسك في الموت. اول حاجة يلا بنا. خلاص تخيلوا واحد اداك الكلمة دي فقت. عمر بن عبدالعزيز طلب نصيحة من خالد ابن صفوان فقال له خالد يا امير المؤمنين ان قوما غرهم ستر
الله عز وجل وفتنهم حسن الثناء عليهم. فلا يغلبن جهل غيرك بك علمك بنفسك. فلا يغلبن جهل غيرك بك. علمك بنفسك الله واياك ان نكون بالستر مغرورين. وبثناء الناس مسرورين. وعن ما افترض الله متخلفين مقصرين والى الاهواء مائلين
شكرا عمر بن عبدالعزيز اتزبط اما بيكلم خليفة خليفة على طول سناء وطويل العمر يطول عمره مزهزه عصره ما فادى له واحدة عدلته. واخد بالك؟ حميد الطويل قال لسلمان ابن علي قال لسلمان ابن علي
قال له انصحني. قال لان كنت تعصي الله في خلوتك فانت بين امرين. اما انك تعتقد ان الله يراك فلماذا جعلت الله اهون الناظرين اليك. واما انك تعتقد ان الله يراك فقد كفرت بالله. اكيد مش هيعمل معصية في السر ايه
في السر تاني يا طلب النصيحة ممكن واحد كده ربنا يكرمه بس تطلب نصيحة من واحد يعني كويس ها شوية صاحبك بتقعد معه على القهوة بقول لك انصحني. بيقول لك بقى الايه الشيشة الكنتلوب النهاردة حكاية. انصحك جربها. مش ده اكيد يعني ايه؟ واخد بالك عشان
بس ما تاخدش الكلام كده آآ صاحب حد كده ينفع ينصح. هم يتعدوا على الصوابع في العالم يعني بس ربنا يكرمك واحد منهم طيب احنا ايه خلصنا كده ايه لجزئين بتوع رصاصة الرحمة وده اول عدو في الطريق الى الله وهو الايه؟ الكسل الكسل. المرة الجاية ان شاء الله هنتكلم عن عدو جديد
اقول قولي هزا واستغفر الله لكم سبحانك وبحمدك اشهد ان لا اله الا انت